text: পীযুষ বন্দ্যোপাধ্যায় একজন বাংলাদেশী অভিনেতা। পাশাপাশি তিনি একজন নাট্যকার, আবৃত্তিকার ও সংগঠক। ১৯৮০-র দশকের শুরুতে সকাল সন্ধ্যা নামক টিভি সিরিয়ালে 'শাহেদ' চরিত্রে অভিনয় করে তিনি জনপ্রিয়তা পান। তিনি বিটিভির মহাপরিচালক ও বাংলাদেশ চলচ্চিত্র উন্নয়ন সংস্থার ব্যবস্থাপনা পরিচালক হিসেবে দায়িত্ব পালন করেন।
  
  কর্মজীবন
  তার চলচ্চিত্রে অভিনয়ের শুরু মোরশেদুল ইসলাম পরিচালিত স্বল্পদৈর্ঘ্য চলচ্চিত্র আগামী দিয়ে। এরপর তিনি বাংলাদেশের মুক্তিযুদ্ধভিত্তিক একাত্তরের যীশু চলচ্চিত্রে পাদ্রীর ভূমিকায় অভিনয় করেন। এছাড়া ২০১১ সালের আরও দুটি বাংলাদেশের মুক্তিযুদ্ধভিত্তিক চলচ্চিত্র আমার বন্ধু রাশেদ ও গেরিলায় অভিনয় করেন। মুহম্মদ জাফর ইকবাল রচিত একই নামের উপন্যাস অবলম্বনে আমার বন্ধু রাশেদ নির্মাণ করেছেন মোরশেদুল ইসলাম এবং গেরিলা নির্মাণ করেছেন নাসির উদ্দীন ইউসুফ।
  
  ২০১২ সালের ফেব্রুয়ারি মাসে তিনি বিটিভির মহাপরিচালক পদে চুক্তিভিত্তিক নিয়োগপত্র পান। ২০১২ সালের ১৯ এপ্রিল তিনি বিএফডিসির ব্যবস্থাপনা পরিচালক হিসেবে যোগদান করেন। ব্যবস্থাপনা পরিচালক থাকাকালীন তিনি বাংলাদেশ চলচ্চিত্র সেন্সর বোর্ড তুলে দিয়ে গ্রেডিং সিস্টেম চালুর পরিকল্পনা করেন।
  
  চলচ্চিত্র তালিকা
  
  দুর্নীতির মামলা
  বিএফডিসির দ্বায়িত্বে থাকাকালে মালামাল ক্রয়ে অনিয়ম ও দুর্নীতির অভিযোগে সংস্থার সাবেক এমডি ও পীযুষ বন্দোপাধ্যায়সহ চার জনের বিরুদ্ধে রাজধানী ঢাকার তেজগাঁও থানায় বাদী হয়ে মামলা করে দুর্নীতি দমন কমিশন। মামলার এজাহারে বলা হয়, বিদেশ থেকে চলচ্চিত্র সামগ্রী কেনার ক্ষেত্রে আন্তর্জাতিক বাজার মূল্যের চেয়ে বেশি দাম উল্লেখ করে সরকারের অর্থ আত্মসাৎ করা হয়। এতে তারা নিজেরা লাভবান হয়েছেন ও অন্যকে লাভবান হতে সহায়তা করা হয়েছে।
  
  তথ্যসূত্র
  
  আরও দেখুন
   বাংলাদেশ চলচ্চিত্র উন্নয়ন সংস্থা
   বাংলাদেশ টেলিভিশন
  
  বহিঃসংযোগ
   
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী মঞ্চ অভিনেতা
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী আবৃত্তিকার
  বিষয়শ্রেণী:বাংলাদেশ টেলিভিশনের মহাপরিচালক
title: পীযুষ বন্দ্যোপাধ্যায়